Bollywood News In Hindi : Actor Salman Khan’s Ready actor Mohit Baghel dies of cancer | सलमान खान के साथ फिल्म रेडी में काम कर चुके एक्टर मोहित बघेल का 27 साल की उम्र में कैंसर से निधन - Dainik Bhaskar
Actor Salman Khan’s Ready actor Mohit Baghel dies of cancer
अवसान / सलमान खान के साथ फिल्म रेडी में काम कर चुके एक्टर मोहित बघेल का 27 साल की उम्र में कैंसर से निधन
May 23, 2020, 11:22 PM IST
मुंबई. टीवी और फिल्म एक्टर मोहित बघेल का 27 साल की उम्र में निधन हो गया है। मोहित को कैंसर था और शनिवार को उन्होंने मथुरा में अंतिम सांस ली। मोहित के निधन की पुष्टि डायरेक्टर राज शांडिल्य ने ट्विटर पर की। मोहित राज को अपना मेंटर मानते थे।
राज ने लिखा, मोहित मेरे भाई इतनी जल्दी क्या थी जाने की? मैंने तुझसे कहा था देख तेरे लिए सारी इंडस्ट्री रुक गई है, जल्दी से ठीक होके आजा उसके बाद ही सब काम शुरू करेंगे, तू बहुत अच्छी एक्टिंग करता है,इसलिए अगली फिल्म के सेट पे तेरा इंतज़ार करूंगा...और तुझे आना ही पड़ेगा...ॐ साई राम।
जबरिया जोड़ी थी अंतिम फिल्म: 1993 में मथुरा, उत्तर प्रदेश में जन्मे मोहित बचपन से ही एक्टर बनना चाहते थे। इसी वजह से वह कम उम्र में मुंबई आ गए थे। उन्होंने कॉमेडी शो छोटे मियां से अपने करियर की शुरुआत की थी।
इसके बाद सलमान की उनपर नजर पड़ी और उन्हें फिल्म रेडी में कास्ट कर लिया। मोहित अंतिम बार सिद्धार्थ मल्होत्रा और परिणीति चोपड़ा की फिल्म जबरिया जोड़ी में नजर आए थे।